Z á p i s n i c a

z riadnej schôdze Obecného zastupiteľstva v Poriadí konaného dňa 14.04.2011 o 17,00 hodine v zasadačke OcÚ Poriadie

-----------------------------------------------------------------------------------------------------------------

Prítomní:

Ing. Zuzana Boskovičová, starostka OcÚ

Dušan Durec, poslanec OZ Poriadie

MianBunčák, poslanec OZ poriadie

Bc. Martina Novotná, poslankyňa OZ Poriadie

Mgr. Martin Pražienka, poslanec OZ Poriadie

Ing. Peter Volár, poslanec OZ Poriadie

Osprav. :

Stanislav Duga, poslanec OZ Poriadie

Martin Kulíšek, poslanec OZ Poriadie

Ďaľší prítomní:

Ing. Ľubica Vojtková, obecná kontrolórka

Anna Pražienková, zapisovateľka OZ Poriadie

Program zasadnutia OZ bol nasledovný:

1. Otvorenie, schválenie programu.
2. Kontrola uznesení, určenie overovateľov zápisnice.
3. Prejednanie Záverečného účtu obce Poriadie za rok 2010.
4. Prejednanie žiadostí o dotácie z rozpočtu obce pre DHZ Poriadie, SZZ Poriadie a Jednotu dôchodcov Poriadie na rok 2011.
5. Prejednanie žiadostí o odpredaj pozemku p. č. 24296/17, žiadateľ Samuel Hluchý.
6. Prejednanie cenových ponúk na dodávku tovarov pre projekt „ Dobudovanie trávnatého ihriska Poriadie“.
7. Prejednanie Cezhraničnej spolupráce s obcou Hrubá Vrbka, možnosť zapojenia do projektu financovaného z prostriedkov EÚ na úseku požiarnej ochrany.
8. Prejednanie návrhu na zriadenie komisie pre kultúru a komisie životného prostredia.
9. Diskusia.
10. Záver.

**1. Otvorenie, schválenie programu.**

**-------------------------------------------------**

Riadnu schôdzu Obecného zastupiteľstva v Poriadí otvorila Ing. Zuzana Boskovičová, starostka obce, ktorá privítala prítomných a oboznámila ich s programom zasadnutia

# Uznesenie číslo 18 /2011

**-----------------------------------**

Obecné zastupiteľstvo v Poriadí na základe zákona číslo 369/90 Z. z., NR SR o obecnom zriadení v znení neskorších zmien a doplnkov § 11, ods. 4, písm. a):

###### p r e r o k o v a l o

-návrh programu rokovania OZ v Poriadí dňa 14.04.2011

***II. s c h v a ľ u j e***

*-* program rokovania OZ v Poriadí dňa 14.04.2011 nasledovne:

1. Otvorenie, schválenie programu.

2. Kontrola uznesení, určenie overovateľov zápisnice.

3. Prejednanie Záverečného účtu obce Poriadie za rok 2010.

4. Prejednanie žiadostí o dotácie z rozpočtu obce pre DHZ Poriadie, SZZ Poriadie a Jednotu dôchodcov Poriadie na rok 2011.

5. Prejednanie žiadostí o odpredaj pozemku p. č. 24296/17, žiadateľ Samuel Hluchý.

6. Prejednanie cenových ponúk na dodávku tovarov pre projekt „ Dobudovanie trávnatého ihriska Poriadie“.

7. Prejednanie Cezhraničnej spolupráce s obcou Hrubá Vrbka, možnosť zapojenia do projektu financovaného z prostriedkov EÚ na úseku požiarnej ochrany.

8. Prejednanie návrhu na zriadenie komisie pre kultúru a komisie životného prostredia.

9. Diskusia.

10. Záver.

**Hlasovanie poslancov:**

**Počet prítomných poslancov: 5**

**Za uvedené uznesenie hlasovalo: 5**

### Proti uvedenému uzneseniu hlasovalo:0

**Zdržalo sa: 0**

#### Nehlasovalo:0

**2. Kontrola uznesení a schválenie zápisnice, určenie overovateľov**

Ing. Ľubica Vojtková kontrolórka obce vykonala kontrolu uznesení uložených na predchádzajúcom zasadnutí. Uznesenia uložené na minulom zasadnutí sú splnené.

Za overovateľov zápisnice zo zasadnutia OZ Poriadie starosta obce poveruje poslancov Stanislav Dugu a Milana Bunčáka.

**3. Prejednanie Záverečného účtu obce Poriadie za rok 2010.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Účtovníčka obce p. Pražienková rozposlala poslancom OZ Poriadie Záverečný účet obce za rok 2010. Záverečný účet obsahoval, rozpočet obce za rok 2010, rozbor plnenia príjmov a výdavkov za rok 2010, použitie prebytku hospodárenia za rok 2010, tvorba a použitie prostriedkov rezervného a sociálneho fondu, bilanciu aktív a pasív k 31.12.2010 a návrh uznesenia. Záverečný účet obce Poriadie tvorí prílohu tejto zápisnice.

Celkové príjmy obce: 236391,71 €

Celkové výdavky obce: 214778,94 €

-------------------------------------------------------------------

Výsledok hospodárenia obce: 21612,77 €

===================

Na základe vyššie uvedeného navrhujeme tvorbu rezervného fondu v sume 21612,77 €.

# Uznesenie číslo 19 /2011

**-----------------------------------**

Obecné zastupiteľstvo v Poriadí na základe zákona číslo 369/90 Z. z., NR SR o obecnom zriadení v znení neskorších zmien a doplnkov § 11, ods. 4, písm. b):

###### p r e r o k o v a l o

* hospodárenie obce Poriadie za rok 2010 a návrh na schválenie záverečného účtu obce Poriadie za rok 2010

###### b e r i e na v e d o m i e

* rozbor rozpočtového hospodárenia obce za rok 2010

###### s c h v a ľ u j e

a) Záverečný účet obce Poriadie a celoročné hospodárenie obce za rok 2010 bez výhrad

b) prevod prebytku hospodárenia do rezervného fondu vo výške 21612,77 € .

**Hlasovanie poslancov:**

**Počet prítomných poslancov: 5**

**Za uvedené uznesenie hlasovalo: 5**

### Proti uvedenému uzneseniu hlasovalo:0

**Zdržalo sa: 0**

#### Nehlasovalo:0

**4. Prejednanie žiadostí o dotácie z rozpočtu obce pre DHZ Poriadie, SZZ Poriadie a Jednotu dôchodcov Poriadie na rok 2011.**

**­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Obecné zastupiteľstvo v Poriadí prejednalo žiadosti JDS v Poriadí, SZZ v Poriadí a DHZ v Poriadí o poskytnutie dotácií z rozpočtu obce. Obecné zastupiteľstvo schvaľuje pre každú organizáciu pre rok 2010 dotáciu vo výške 170,0 €. Uvedená dotácia bude použitá v súlade s VZN o poskytovaní dotácií z rozpočtu obce.

# Uznesenie číslo 20 /2011

**-----------------------------------**

Obecné zastupiteľstvo v Poriadí na základe zákona číslo 369/90 Z. z., NR SR o obecnom zriadení v znení neskorších zmien a doplnkov § 11, ods. 4, písm. a):

###### I. p r e r o k o v a l o

- žiadosť JDS v Poriadí, ZO SZZ v Poriadí a DHZ v Poriadí o poskytnutie dotácie z rozpočtu obce Poriadie

###### II. s c h v a ľ u j e

* dotáciu na rok 2011: JDS Poriadie 170,0 €

ZO SZZ Poriadie 170,0 €

DHZ Poriadie 170,0 € za podmienok, že uvedené organizácie pre obec v priebehu roka zorganizujú akciu, alebo sa budú spolupodieľať na akcii, ktorú zorganizuje obec.

**Hlasovanie poslancov:**

**Počet prítomných poslancov: 5**

**Za uvedené uznesenie hlasovalo: 5**

### Proti uvedenému uzneseniu hlasovalo:0

**Zdržalo sa: 0**

**Nehlasovalo:0**

###### 5. Prejednanie žiadosti o odpredaj pozemku p. č. 24296/17 pre žiadateľa

**Samuela Hluchého a manželku Janu, Pažického 405/1, 907 01 Myjava.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Starostka obce Ing. Zuzana Boskovičová predložila na OZ Poriadie žiadosť o odpredaj pozemku p. č. 24296/17 v k.ú. Poriadie pre žiadateľov Samuela Hluchého a manželku Janu bytom 907 01 Myjava, Pažického 405/1. Jedná sa o parcelu o výmere 127 m2 v časti obce Poriadie Dolný Výhon. Uvedená parcela bude slúžiť ako predzáhradka k rodinnému domu, ktorý chcú v tejto lokalite stavať. Obecné zastupiteľstvo žiadosť prerokovalo a súhlasí s odpredajom, cena bude určená dodatočne obecným zastupiteľstvom podľa znaleckého posudku, ktorý vypracuje Ing. Jelínková.

# Uznesenie číslo 21 /2011

**-----------------------------------**

Obecné zastupiteľstvo v Poriadí na základe zákona číslo 369/90 Z. z., NR SR o obecnom zriadení v znení neskorších zmien a doplnkov § 11, ods. 4, písm. a):

###### I. p r e r o k o v a l o

- žiadosť o odpredaj pozemku p. č. 24296/17 v k.ú. Poriadie o výmere 127 m2 pre žiadateľov Samuela Hluchého a manželku Janu trvale bytom 907 01 Myjava, Pažického 405/1 na výstavbu rodinného domu

###### II. s c h v a ľ u j e

* odpredaj pozemku parcela číslo 24296/17 v k. ú. Poriadie o výmere 127 m2 pre žiadateľov Samuela Hluchého a manželku Janu trvale bytom 907 01 Myjava, Pažického 405/5. Cena pozemku bude určená obecným zastupiteľstvom podľa vypracovaného posudku.

**Hlasovanie poslancov:**

**Počet prítomných poslancov: 5**

**Za uvedené uznesenie hlasovalo: 5**

### Proti uvedenému uzneseniu hlasovalo:0

**Zdržalo sa: 0**

**Nehlasovalo:0**

**6. Prejednanie cenových ponúk na dodávku tovarov pre projekt „ Dobudovanie trávnatého ihriska Poriadie“.**

**-------------------------------------------------------------------------------------------------**

Tento bod sa bude riešiť na ďalšom zasadnutí OZ Poriadie, nakoľko prišla iba jedna cenová ponuka a z toho dôvodu bola zaslaná opakovaná výzva na predloženie cenových ponúk na uvedený projekt.

**7. Prejednanie Cezhraničnej spolupráce s obcou Hrubá Vrbka, možnosť zapojenia do projektu financovaného z prostriedkov EÚ na úseku požiarnej ochrany.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na zasadnutí OZ Poriadie bola opätovne prerokovaná Cezhraničná spolupráca s obcou Hrubá Vrbka a možnosť zapojenia do projektu financovaného z prostriedkov EÚ na úseku požiarnej ochrany. Bola vypracovaná cenová ponuka na výstroj a výzbroj požiarnikov. Obec zaujme stanovisko na ďalšom zasadnutí.

8. Prejednanie návrhu na zriadenie komisie pre kultúru a komisie životného prostredia.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# Uznesenie číslo 22 /2011

**-----------------------------------**

Obecné zastupiteľstvo v Poriadí na základe zákona číslo 369/90 Z. z., NR SR o obecnom zriadení v znení neskorších zmien a doplnkov § 11, ods. 4, písm. a):

###### I. p r e r o k o v a l o

- návrh na zriadenie komisie pre životné prostredie a komisie pre kultúru

###### II. z r i a ď u j e

###### komisiu pre životné prostredie

* komisiu pre kultúru

***III. v o l í***

* predsedu komisie pre životné prostredie posl. Martina Kulíška, Poriadie č. 209
* predsedu komisie pre kultúru posl. Mgr. Martina Pražienku, Poriadie č. 295

**Hlasovanie poslancov:**

**Počet prítomných poslancov: 5**

**Za uvedené uznesenie hlasovalo: 5**

### Proti uvedenému uzneseniu hlasovalo:0

**Zdržalo sa: 0**

**Nehlasovalo:0**

**9. Diskusia.**

**----------------------**

V diskusii Ing. Zuzana Boskovičová, starostka obce informovala o lesnej ceste Formanec. Jedná sa o vyštrkovanie pôvodnej lesnej cesty, ktorá bola iba hlinená a spája Formanec a cestu do Krivosúd ponad železničný tunel. Ing. Kurtiš časť z tejto cesty vyštrkoval a zostalo cca 600 m, ktoré je treba dorobiť. Obecné zastupiteľstvo rozhodlo, že urobí obhliadku tejto cesty, zadá vypracovať rozpočet na túto časť cesty a na ďalšom zasadnutí zaujme stanovisko.

Starostka obce informovala poslancov o tom, že je potrebné urobiť opravu strechy na budove požiarnej zbrojnice. Obec Poriadie podala projekt na výmenu krytiny prostredníctvom Ministerstva financií SR, toho času však nevieme, či bude tento projekt úspešný. Starostka však informovala o tom, že by sme mali zabezpečiť aspoň drevo na krov, ktoré by malo vyschnúť pokiaľ sa táto akcia bude realizovať. Podľa rozpočtu je potrebné na krov cca 6,05 m3 dreva. Bola prejednaná cenová ponuka od firmy Ján Majtán.

# Uznesenie číslo 23 /2011

**-----------------------------------**

Obecné zastupiteľstvo v Poriadí na základe zákona číslo 369/90 Z. z., NR SR o obecnom zriadení v znení neskorších zmien a doplnkov § 11, ods. 4, písm. a):

###### I. p r e r o k o v a l o

- nákup reziva na krov strechy na budove Požiarnej zbrojnice Poriadie v celkovej hodnote

1452 € od firmy Ján Majtán, Myjava, Pažického 412/12.

###### II. s c h v a ľ u j e

* nákup reziva na krov strechy na budove Požiarnej zbrojnice Poriadie v celkovej hodnote 1452,0 € od firmy Ján Majtán, Myjava, Pažického 412/12.

**Hlasovanie poslancov:**

**Počet prítomných poslancov: 5**

**Za uvedené uznesenie hlasovalo: 5**

### Proti uvedenému uzneseniu hlasovalo:0

**Zdržalo sa: 0**

**Nehlasovalo:0**

**10.Záver.**

**-----------------------**

Riadnu schôdzu Obecného zastupiteľstva v Poriadí ukončila Ing. Zuzana Boskovičová, ktorá poďakovala prítomným za účasť na zasadnutí.

--------------------------------------

zapisovateľka:

--------------------------------------

overovatelia: